ลือกันให้แซด
หุ้นเหล็กขยับหนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 30 มี.ค. 2554
17 ส.ค. 2554

หุ้นเหล็กขยับหนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 30 มี.ค. 2554
...ดัชนีหุ้นไทย ปิดบวกเล็กน้อย ที่ 1,036.36 จุด เพิ่มขึ้น 3.42 จุด มูลค่าซื้อขาย 25,605 ล้านบาท 
...ต่างชาติซื้อเล็กน้อย 329 ล้านบาท สถาบันพอร์ต ช่วยซื้อ
...หุ้น ปตท. (PTT) สวิงทำขึ้นไปสูงสุด 351 บวกไป 5 บาท ปลายตลาดกดลงปิดเสมอตัว 346 บาท
 ...ซีพี ออลล์ (CPALL) เซ็นต่อสัญญาบริหารร้านเซเว่นฯ ในปั๊ม ปตท. ไปอีก 10 ปี จากสัญญาเดิมทยอยหมดอายุอีก 2 ปีข้างหน้า ปลุกหุ้น CPALL ดี๊ด๊าบวก 50 สตางค์ (39.50 บาท) โบรกเกอร์เชียร์ซื้อให้ราคาเหมาะสม 49 บาท 
...บลจ.กสิกรไทย แจก iPad ให้ลูกค้า 10 เครื่อง หากตอบแบบสอบถามประเมินระดับความเสี่ยงลงทุนที่เหมาะสมของตัวเอง ตั้งแต่วันนี้ถึงวันที่ 30 เม.ย. 2554 มีสิทธิลุ้นรางวัล 
...สหวิริยาสตีลฯ (SSI) ออกสตาร์ตวิ่งนำหุ้นเหล็กมากันหมด รอผลกระทรวงพาณิชย์พิจารณาปรับราคาเหล็กอีกระลอกต้นเดือน เม.ย.นี้ ... ได้ไม่ได้ยังต้องลุ้น ไม่ควรไล่ซื้อแต่ให้ตั้งรับ 
...หุ้นจานแดง (ทรู คอร์ปอเรชั่นส์–TRUE) ราคายังร่วงได้อีก ผลกระทบเพิ่มทุนรอบนี้ ไม่ต้องด่วนรีบซื้อ รอให้ลงสะเด็ดซะก่อนแล้วค่อยนั่งเก็บ